מיכל אסקפה

מיכל אסקפה (נולדה ב-1937) היא אלופה פאראלימפית ישראלית. בעלת 7 מדליות אולימפיות מהן 2 זהב, 1 כסף ו-4 ארד.

ביוגרפיה 
אסקפה נולדה בצרפת. הוריה נספו במלחמת העולם השנייה והיא עלתה לארץ ישראל במסגרת עליית הנוער. בצעירותה עסקה בספורט, אך בהיותה בת 15 בראשית שנות החמישים נפגעה מפוליו. היא שותקה בשתי רגליה ובאופן חלקי ביד אחת ורותקה לכסא גלגלים. לאחר מכן עברה לחיות בירושלים, סיימה את לימודיה התיכוניים ולמדה הנהלת חשבונות. בשנת 1962 עברה לחולון וחזרה לעסוק בספורט במסגרת מרכז הספורט לנכים.

תוך זמן קצר מחזרתה לעיסוק בספורט זכתה בתואר אלופת ישראל בטניס שולחן לנכים ונשלחה להשתתף במשחקי סטוק מנדוויל ומ-1964 ועד 1980 בתחרויות אולימפיאדת הנכים. לאורך השנים התחרתה בטניס שולחן, שחייה וקליעה בחץ וקשת. בשנת 1970 הייתה ממייסדי האגודה הישראלית לקליעה בחץ וקשת.

באולימפיאדת הנכים טוקיו (1964) זכתה אסקפה ב-3 מדליות ארד. במשחה ל-25 מטר חזה במשחה ל-25 מטר חופשי ובטניס שולחן ליחידות.
 
באולימפיאדת הנכים תל אביב (1968) זכתה אסקפה בשתי מדליות, מדליית זהב ביחד עם נבחרת הכדורסל נשים בכיסאות גלגלים ובמדליית כסף בטניס שולחן ליחידות. נוסף לכך היא הגיעה לשלב רבע הגמר בטניס שולחן  לזוגות ביחד עם בתיה משעני.

באולימפיאדת הנכים היידלברג (1972) זכתה אסקפה במדליית ארד בטניס שולחן ליחידות וסיימה במקום 11 בחץ וקשת. 

באולימפיאדת הנכים טורונטו (1976) זכתה אסקפה במדליית זהב בטניס שולחן ליחידות.

קישורים חיצוניים

  פירוט השתתפותה בתחרויות המשחקים הפאראלימפיים באתר הרשמי של IPC 
  המשך פירוט השתתפותה בתחרויות המשחקים הפאראלימפיים באתר הרשמי של IPC 

 
 

אלופות פאראלימפיות ישראליות
מדליסטיות פאראלימפיות ישראליות
ספורטאיות פאראלימפיות ישראליות
ספורטאים פאראלימפיים ישראלים
ספורטאים רב תחומיים
ספורטאי איל"ן
שחייניות נכות ישראליות
שחקניות כדורסל נכים ישראליות
עולות בעליית הנוער
עולים בעליית הנוער
שחקני טניס שולחן נכים ישראלים
קשתיות ישראליות
שחקני טניס שולחן ישראלים באולימפיאדת הנכים טוקיו (1964)
שחקני טניס שולחן ישראלים באולימפיאדת הנכים תל אביב (1968)
כדורסלנים ישראלים באולימפיאדת הנכים תל אביב (1968)
שחקני טניס שולחן ישראלים באולימפיאדת הנכים היידלברג (1972)
קשתים ישראלים באולימפיאדת הנכים היידלברג (1972)
שחקני טניס שולחן ישראלים באולימפיאדת הנכים טורונטו (1976)
שחקני טניס שולחן ישראלים במשחקים הפאראלימפיים ארנהם (1980)
ישראליות ילידות צרפת
ישראלים ילידי צרפת
ישראליות שנולדו ב-1937
ישראלים שנולדו ב-1937